朱翌
寄张子公
政和圣人拜贤，陛胪春晓传天衢。
集英殿下八百众，一时如公此策无。
万口一词期第一，擢之第三众不怿。
诸公贵人原相识，戒阍走马要君入。
君言不媚有药石，国子先生乃例得。
我亦跪起就穿执，妄意得蒙子公力。
六年一别安宜北，忧患压人气不出。
闻之减米符离日，首阳激贪用一律。
鸣呼四海鸣锋镝，白昼豺狼恣吞吸。
帝在奉天颇仓卒，丝纶政渴宣公笔。
缄情远附雪原鹡，原公来扈巡南跸。
平泉松菊凌霜碧，伐叛亭成燕宾戚。
起居因书问晨夕，宜为苍生调鼎食。